[pic] | KOMISIJA EVROPSKIH SKUPNOSTI |

Bruselj, 20.8.2007

SEC(2007) 1078 konč.

POROČILO KOMISIJE EVROPSKEMU PARLAMENTU IN SVETU

o odhodkih EKJS Sistem zgodnjega opozarjanja št. 6-7/2007

KAZALO

1. Uvod 3

2. Namenski prejemki 3

3. Sklad za prestrukturiranje sladkorne industrije 4

4. Pripombe o izvajanju proračuna za leto 2007 4

5. Sklepne ugotovitve 5

1. UVOD

Za obdobje od 16. oktobra 2006 do 31. maja 2007 je v Prilogi predstavljena raven dejanskega izvajanja proračuna v primerjavi s sestavo odhodkov, kot je določena s kazalnikom, vzpostavljenim na podlagi določb člena 20 Uredbe Sveta (ES) št. 1290/2005[1].

2. NAMENSKI PREJEMKI

Na podlagi določb člena 34 nove finančne uredbe skupne kmetijske politike (ES) št. 1290/2005 so prejemki, ki izvirajo iz finančnih korekcij na podlagi odločitev o potrditvi skladnosti, nepravilnosti in prelevmanov na mleko, določeni kot namenski prejemki za financiranje odhodkov EKJS. Ti prejemki so bili ocenjeni ob pripravi proračuna za leto 2007 in ta ocena se je upoštevala, ko je proračunski organ odobril proračunska sredstva za leto 2007. Podrobno:

- prejemki iz prelevmanov na mleko so bili ocenjeni na 349,0 milijona EUR in so se upoštevali pri zmanjšanju odobrenih proračunskih sredstev za sektor mleka in mlečnih proizvodov, za katerega je proračunski organ odobril 587,0 milijona EUR;

- prejemki iz izterjav pri potrditvi skladnosti so bili ocenjeni na 568,0 milijona EUR in prejemki iz nepravilnosti na 70,0 milijona EUR; skupni znesek 638,0 milijona EUR se je upošteval pri zmanjšanju odobrenih proračunskih sredstev za shemo enotnega plačila, za katero je proračunski organ odobril 27 918,0 milijona EUR.

Priložena razpredelnica prikazuje izvajanje obračuna namenskih prejemkov, za katere je bilo 31. maja 2007 zbranih 754,7 milijona EUR. Podrobno:

- s prelevmani na mleko je bilo zbranih okoli 353,9 milijona EUR v primerjavi s prvotno oceno, ki je znašala 349,0 milijona EUR,

- izterjatve pri potrditvi skladnosti so znašale okoli 332,2 milijona EUR, do konca proračunskega leta pa se pričakujejo dodatni zneski, in

- prejemki iz nepravilnosti so znašali okoli 68,7 milijona EUR, do konca proračunskega leta pa se pričakujejo dodatni zneski.

Ti prejemki se lahko v skladu z ustreznimi pravili delno ali v celoti uporabijo za financiranje odhodkov EKJS, če odobrena proračunska sredstva, ki jih odobri proračunski organ, ne zadostujejo za financiranje odhodkov držav članic. Če se prejemki v celoti ali deloma ne uporabijo, se neuporabljeni del samodejno prenese na naslednje proračunsko leto.

3. SKLAD ZA PRESTRUKTURIRANJE SLADKORNE INDUSTRIJE

Začasni zneski za prestrukturiranje v sektorju sladkorja se obravnavajo kot namenski prejemki za financiranje pomoči pri prestrukturiranju sladkorne industrije in druge pomoči, predvidene v skladu za prestrukturiranje. Za tržno leto 2006/2007 ti zneski veljajo za količinske kvote za sladkor, inulinski sirup in izoglukozo, dodeljene izvajalcem, ki jih morajo vplačati države članice v sklad v dveh obrokih, in sicer 31. marca in 30. novembra 2007. Konec marca so države članice plačale prvi obrok zneskov za prestrukturiranje v višini 1 287,2 milijona EUR.

4. PRIPOMBE O IZVAJANJU PRORAčUNA ZA LETO 2007

V nadaljevanju sledi kratko pojasnilo o vzrokih za najpomembnejše razlike med dejansko in pričakovano ravnijo izvajanja proračuna za leto 2007 za nekatere sektorje.

4.1. Monetarni dejavniki

Pri odhodkih, nastalih v zgoraj navedenem obdobju, se upošteva gibanje tečaja ameriški dolar/euro. Gibanje tega paritetnega tečaja vpliva na odhodke pri večjem delu izvoznih nadomestil za kmetijske proizvode, predvsem za žita in sladkor, ter pri nekaterih notranjih pomočeh, kot je pomoč za bombaž.

V skladu s členom 21 Uredbe (ES) št. 1290/2005 je bil proračun, ki ga je sprejel proračunski organ, pripravljen na podlagi povprečnega paritetnega tečaja za obdobje od julija do septembra 2006, in sicer 1 EUR = 1,27 USD. Treba je pripomniti, da je bil v obdobju od 1. avgusta 2006 do 31. maja 2007 povprečni paritetni tečaj približno 1 EUR = 1,31 USD, kar je 3,1% nad tečajem, uporabljenem pri pripravi proračuna za leto 2007.

4.2. Tržni dejavniki

4.2.1. Žita (–301,2 milijona EUR)

Izjemno ugodni notranji in zunanji pogoji na trgu žit ter posledično višje cene na notranjem trgu bodo verjetno povzročili manjše nakupe in večjo prodajo žit v javnih skladiščih ter nižje odhodke za izvozna nadomestila, kar bo pripeljalo do prenizke porabe odobrenih proračunskih sredstev v tem sektorju, ki bo predvidoma trajala do konca proračunskega leta.

4.2.2. Nadomestila za proizvode, ki niso navedeni v Prilogi I (–60,4 milijona EUR)

Od držav članic se pričakuje, da bodo zmanjšale odhodke za izvozna nadomestila predelanih kmetijskih proizvodov zaradi skupnega splošnega zmanjšanja ravni izvoznih nadomestil za različne zadevne proizvode. Pričakuje se, da bo to stanje trajalo do konca proračunskega leta.

4.2.3. Sladkor (+ 148,5 milijona EUR)

Vzrok za sedanjo previsoko porabo odobrenih proračunskih sredstev v primerjavi z ravnijo kazalnika so predvsem povečane količine izvoženega sladkorja, ki zajema sladkor na prostem trgu in v javnih skladiščih.

4.2.4. Sadje in zelenjava (–68,9 milijona EUR)

Vzrok za sedanjo prenizko porabo odobrenih proračunskih sredstev v primerjavi z ravnijo kazalnika so predvsem manjše količine paradižnika, za katere je bila do sedaj dodeljena pomoč za predelovanje. Poleg tega so organizacije proizvajalcev v primerjavi z ustrezno ravnijo kazalnika počasneje uporabljale operativne sklade.

4.2.5. Mleko in mlečni proizvodi (+ 96,0 milijona EUR)

Odobrena proračunska sredstva so bila 31. maja 2007 v primerjavi z ravnijo kazalnika porabljena v previsoki meri. Komisija v tem trenutku pričakuje, da je ta previsoka poraba začasna.

Treba je opozoriti, da je vzrok za previsoko porabo odobrenih proračunskih sredstev v primerjavi z ravnijo kazalnika tehnične narave, saj so s proračunom za leto 2007 prejemki iz prelevmanov na mleko, prvotno ocenjeni na 349 milijonov EUR, obravnavani posebej kot prejemki, namenjeni za EKJS. Odobrena proračunska sredstva za leto 2007, ki jih je proračunski organ zahteval in odobril za ta sektor, teh prejemkov niso vključevala, zato se kazalnik uporablja za odobrena proračunska sredstva, ki so zmanjšana za ta znesek. Zaradi tega sedanje izvajanje proračuna kaže na previsoko porabo.

Če se upoštevajo prejemki iz prelevmanov na mleko, ki so bili prvotno namenjeni za mlečni sektor, bi to v tem sektorju pomenilo prenizko porabo v višini –126,1 milijona EUR.

4.3. Neposredne pomoči (–726,4 milijona EUR)

Prenizka poraba odobrenih proračunskih sredstev je bila 31. maja 2,0 % v primerjavi z ravnijo kazalnika in je prvotno vključevala druge neposredne pomoči.

Na podlagi predvidenih odhodkov držav članic do konca julija se pričakuje, da se bo prenizka poraba odobrenih proračunskih sredstev spremenila v previsoko porabo v višini 0,3 % odobrenih proračunskih sredstev v primerjavi z ustrezno ravnjo kazalnika. Službe Komisije so zaradi pomanjkanja jasnega trenda pri izvajanju proračuna zaprosile države članice, da pojasnijo različne vidike izvajanja shem in navedejo pričakovano raven tega poglavja plačil za obdobje do konca proračunskega leta.

Če se upoštevajo prejemki iz potrditve skladnosti in iz nepravilnosti, ki so bili prvotno namenjeni za shemo enotnega plačila, bi to pomenilo prenizko porabo v višini –1 337,0 milijona EUR v okviru poglavja neposrednih pomoči z dne 31. maja.

5. SKLEPNE UGOTOVITVE

Poraba odobrenih proračunskih sredstev v obdobju od 16. oktobra 2006 do 31. maja 2007 znaša 37 944,1 milijona EUR, tj: vključuje skupno prenizko porabo teh odobrenih proračunskih sredstev v višini približno –1 022,9 milijona EUR, kar je v glavnem posledica neposrednih pomoči in v manjši meri tržnih ukrepov. Del prenizke porabe, ki izhaja iz tržnih ukrepov, se mora povečati do konca proračunskega leta. V zvezi z neposrednimi pomočmi se pričakuje, da se bo trenutna prenizka poraba spremenila v previsoko porabo ustreznih odobrenih proračunskih sredstev za leto 2007.

PRILOGA

[pic]

[1] UL L 209, 11.8.2005, str. 1. Uredba, kakor je bila nazadnje spremenjena z Uredbo (ES) št. 320/2006 (UL L 58, 28.2.2006, str. 42).